เก็งกำไร 3 หุ้นเทคนิคเด่น SET ลุ้นรีบาวด์ หลังดาวโจนส์ปิดพุ่งกว่า 200 จุด
หาจังหวะเก็งกำไร SET ลุ้นรีบาวด์ หลังดาวโจนส์ปิดพุ่งกว่า 200 จุด
13 ก.ย. 2559

ผู้สื่อข่าวรายงานว่า ดัชนีเฉลี่ยอุตสาหกรรมดาวโจนส์ปิดวานนี้ (12 ก.ย.) ที่ 18,325.07 จุด พุ่งขึ้น 239.62 จุด หรือ 1.32%, ดัชนี NASDAQ ปิดที่ 5,211.89 จุด เพิ่มขึ้น 85.98 จุด หรือ 1.68% และดัชนี S&amp;P500 ปิดที่ 2,159.04 จุด เพิ่มขึ้น 31.23 จุด หรือ 1.47%
ดัชนีดาวโจนส์ตลาดหุ้นนิวยอร์กปิดทะยานขึ้นกว่า 200 จุด หลังจากนางลาเอล เบรนนาร์ด หนึ่งในคณะผู้ว่าการธนาคารกลางสหรัฐ (เฟด) ได้แนะนำให้เฟดดำเนินนโยบายผ่อนคลายทางการเงินต่อไป ซึ่งถ้อยแถลงดังกล่าวช่วยให้ตลาดคลายความวิตกกังวลจากกระแสคาดการณ์ในช่วงก่อนหน้านี้ว่า เฟดอาจจะปรับขึ้นดอกเบี้ยในการประชุมเดือนนี้
 
ขณะที่ บล.ธนชาต ระบุในบทวิเคราะห์ (13 ก.ย.) ว่า Dow Jones ฟื้นตัวแกร่งบวก 1.3% เมื่อคืนหลังสมาชิก Fed (สายพิราบ) Lael Brainard มองการใช้นโยบายการเงินแบบผ่อนคลายยังจำเป็น อย่างไรก็ตาม ถ้าพิจารณาจาก Implied Fed Fund Future ยังแสดงให้เห็นถึงโอกาสที่ FED จะขึ้นดอกเบี้ยในเดือน ธ.ค.สูงเกือบ 60% และ Bond Yield 10 ปีสหรัฐฯ ยังทรงตัวที่ระดับ 1.66% แม้ SET มีแนวโน้ม Rebound ตามการฟื้นตัวของ Dow Jones แต่ยังมองเป็นเพียงจังหวะ “เก็งกำไร” ด้วยวงเงินจำกัดเท่านั้น
ทางเทคนิคแนะนำ JAS และ SAPPE ขณะที่หุ้นใกล้แนวรับได้แก่ KBANK